পুনৰ এক গেছ লিকৰ ঘটনাই আতংকিত কৰি তুলিছে হায়দৰাবাদৰ বাসিন্দাসকলক। হায়দৰবাদৰ কস্তুৰবা চৰকাৰী মহাবিদ্যালয়ৰ এটা পৰীক্ষাগাৰত ৰাসায়নিক গেছ লিক হোৱাৰ ফলত কমেও ২৫ জন শিক্ষাৰ্থী অসুস্থ হৈ পৰে। অসুস্থ হৈ পৰা শিক্ষাৰ্থীসকল ক লগে লগে চিকিৎসা প্ৰদানৰ ব্যৱস্থা কৰা হয়।
অসুস্থ হৈ পৰা কেইবাগৰাকীও শিক্ষাৰ্থীসকলক এখন স্থানীয় চিকিৎসালয়ত ভৰ্তি কৰোৱা হৈছে। মহাবিদ্যালয়খনৰ পৰীক্ষাগাৰত কি গেছ লিক হৈছে সেয়া জানিবলৈ ফৰেনচিকৰ দল ঘটনাস্থলীত উপস্থিত হৈছে। ৰাসায়নিক গেছ লিক হোৱাৰ পিছত গেছৰ সংস্পৰ্শলৈ অহা সকলো শিক্ষাৰ্থীসকল এতিয়া বিপদমুক্ত বুলি চিকিৎসকে প্ৰকাশ কৰিছে।
উল্লেখ্য চলিতবৰ্ষৰ জানুৱাৰী মাহত গুজৰাটৰ চুৰাটত এটা ৰাসায়নিক কাৰখানাত গেছ লিক হোৱাৰ ফলত কমেও ছয়জন লোকৰ মৃত্যু হোৱাৰ লগতে ২০ জন লোক অসুস্থ হৈ পৰিছিল।
শচীন ঔদ্যোগিক এলেকাৰ বাহিৰত ৰখাই থোৱা এখন টেংকাৰৰ পৰা গেছ লিক হোৱাৰ ফলত কাৰখানাৰ শ্ৰমিকসকলে শ্বাস-প্ৰশ্বাসত কষ্ট অনুভৱ কৰে।
টেংকাৰখনৰ পৰা গেছ লিক হোৱাৰ সময়ত শচীন গুজৰাট ঔদ্যোগিক উন্নয়ন নিগমৰ শ্ৰমিকসকলে শুই আছিল। উক্ত ঘটনাত ছজন শ্ৰমিকৰ থিতাতে মৃত্যু ঘটিছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
